section_heading: Djelovanje
paragraph_text: Za svog biskupovanja dao je sagraditi samostan kapucina u Karlobagu, popravljao je senjsku katedralu i svojim donacijama uzdržavao biskupijsku knjižnicu u Senju. Vodio je diplomatske borbe s carskim vojnim časnicima koji su se uporno mješali u crkvene poslove biskupije. Prosvjedovao je kod vojnih vlasti u Grazu protiv senjskog kapetana Coroninija koji mu nije dopuštao pohađati župe bez posebnog dopuštenja. Ustrajno se zauzimao za sjedinjenje Pravoslavne i Katoličke Crkve.